Suchinthana/ta-wikipedia huggingface dataset:
சுருதி சடோலிகர்

சுருதி சடோலிகர் கட்கர் (Shruti Sadolikar-பிறப்பு: நவம்பர் 9, 1951) செய்ப்பூர்-அத்ராலி கரானாவில் கியால் பாணியில் ஓர் இந்தியப் பாரம்பரிய பாடகர் ஆவார். இவர் 2011ஆம் ஆண்டுக்கான இந்துஸ்தானி குரல் இசைக்கான சங்கீத நாடக அகாதமி விருதைப் பெற்றுள்ளார்.

இளமை 
சுருதி 1951ஆம் ஆண்டு கோலாப்பூரைச் சேர்ந்த ஒரு இசைக் குடும்பத்தில் பிறந்தார்.  இவரது குடும்பம் இசை பாரம்பரியத்திற்குப் பெயர் பெற்றது. சிறுவயதிலிருந்தே இந்தியப் பாரம்பரிய இசையில் பயிற்சி பெற்றார், சுருதி. இவரது ஆரம்பப் பயிற்சியை இவரது தந்தை வாமன்ராவ் சடோலிகர் வழங்கினார். சுருதி, ஜெய்ப்பூர்-அத்ராலி கரானாவின் நிறுவனர் அல்லாடியா கான் மற்றும் அவரது மகன் புர்ஜி கான் ஆகியோரால் கற்பிக்கப்பட்டார். சதோலிகர் தனது தந்தையுடன் படித்ததைத் தொடர்ந்து, குலுபாய் ஜஸ்தன்வாலாவிடம் பன்னிரண்டு ஆண்டுகள் இசையைக் கற்றுக்கொண்டார். சுருதி மும்பையில் உள்ள திருமதி நதிபாய் தாமோதர் தாக்கர்சே மகளிர் பல்கலைக்கழகத்தில் முதுகலைப் பட்டம் பெற்றார். இவரது ஆய்வறிக்கை ஹவேலி சங்கீதம், கோயில் இசையின் ஒரு வகை குறித்தது.

இசைப்பணி 
சுருதி, தும்ரி, தப்பா மற்றும் நாட்டிய சங்கீதம் உட்பட இந்தியப் பாரம்பரிய மற்றும் பகுதி பாரம்பரிய இசையின் அனைத்து வடிவங்களையும் நிகழ்த்துகிறார். மேலும் இந்தியா, கனடா, அமெரிக்கா, பிரான்ஸ், சுவிட்சர்லாந்து, ஜெர்மனி மற்றும் மேற்கு ஆசிய நாடுகளில் இசை நிகழ்ச்சிகளை நிகழ்த்தியுள்ளார். இவர் பல இசை மற்றும் கல்வி பதிவுகளை வெளியிட்டு உள்ளார். தேசிய கலை நிகழ்ச்சிகளுக்கான ஹோமி பாபா நிதியுதவியினையும் பெற்றுள்ளார். 1999ஆம் ஆண்டில், சடோலிகர் "சங்கீத துளசிதாசு" என்ற பெயரில் ஒரு நாடகத்தைத் தயாரித்தார். இதற்கு இவர் இசையும் அமைத்துள்ளார். மேலும் இவர் இசை மற்றும் கலாச்சாரத்தை மேம்படுத்துவதற்கான சங்கத்தின் மூலம் இந்தியப் பாரம்பரிய இசையில் ஆர்வம் உள்ள இளம் இந்தியர்களுக்கு உதவ ஆர்வம் காட்டினார். சடோலிகர் இந்தியத் திரைப்படங்களில் தொடர்ந்து பின்னணி பாடியுள்ளார். சடோலிகர் 2009 முதல் 2020 வரை உத்தரப் பிரதேசத்தின் இலக்னோவில் உள்ள பத்கண்டே இசைப் பல்கலைக்கழகத்தின் துணைவேந்தராகப் பணியாற்றினார்.

மேற்கோள்கள்

புற இணைப்புகள் 

சங்கீத நாடக அகாதமி விருது பெற்றவர்கள்
வாழும் நபர்கள்
1951 பிறப்புகள்
இலலிதா வெங்கட்ராம்

இலலிதா வெங்கட்ராம் (Lalita Venkatram-1909 – 1992), என்பவர் ஓர் இந்தியக் கருநாடக இசைப் பாடகரும் வீணை இசைக் கலைஞரும் ஆவார். இவர் தமிழ்த்திரைப்பட முதல் பின்னணிப் பாடகியும் மும்பையில் உள்ள அனைத்திந்திய வானொலியின் முதல் இசைக் கலைஞரும் ஆவார்.

இளமை 
இலலிதா, தமிழ்நாட்டின் திருவண்ணாமலையில், மணவாசி வி. இராமசுவாமி ஐயர் மற்றும் சுப்புலட்சுமி ஆகியோரின் மகளாகப் பிறந்தார். இவரது தந்தை பொதுப்பணித்துறை பொறியாளர் மற்றும் இசையமைப்பாளர் ஆவார்.

தொழில் 
இலலிதா இந்தியாவிலும் இலங்கையிலும் இசைக் கச்சேரிகளை நிகழ்த்தினார். 1935 குவெட்டா பூகம்பத்திற்குப் பிறகு இவர் கொழும்பில் ஒரு நிதியுதவிக்காக நிகழ்ச்சி ஒன்றை நடத்தினார். மும்பை அனைத்திந்திய வானொலியின் முதல் கருநாடகப் பாடகி என்ற பெருமையினை இவர் பெற்றார். ஏனெனில் இவர் 1933-இல் இந்த நிலையத்தின் முதல் ஒலிபரப்பில் பாடினார். ஆவிச்சி மெய்யப்பனின் நந்தகுமார் (1938) திரைப்படத்தில் நடிகை ஒருவருக்காகப் பாடல் ஒன்றைப் பாடினார். இதன் மூலம் தமிழ்த் திரைப்படத்தின் முதல் பின்னணிப் பாடகி ஆனார். இவர் 1940களின் பிற்பகுதி வரை அனைத்திந்திய வானொலியின் இசைக் கச்சேரிகள் மற்றும் நிகழ்ச்சிகளைத் தொடர்ந்தார்.

இலலிதா இசை நிகழ்ச்சியிலிருந்து ஓய்வு பெற்ற பிறகு மும்பையில் இசை மாணவர்களுக்குக் கற்பித்தார். இவரது சிறந்த மாணவர்களில் ஒருவர் பாடகரும் இசையமைப்பாளருமான சங்கர் மகாதேவன் ஆவார்.

தனிப்பட்ட வாழ்க்கை 
கே. எஸ். வெங்கட்ராம் என்பவரை மணந்தார். இலலிதா மும்பையில் வசித்து வந்தார். பாடகி கல்யாணி இராமதாசு உட்பட ஐந்து குழந்தைகள் இந்த இணையருக்கு இருந்தனர். இவரது பேரக்குழந்தைகளில் ஒருவரான கிருஷ்ணா ராம்தாசு தொழில்முறை கைம்முரசு இணை கலைஞர். இலலிதா 1992-இல் இறந்தார்.

மேற்கோள்கள்

வெளி இணைப்புகள் 

 லலிதா வெங்கட்ராம் பாடும் பதிவு, யூடியூப்பில்

வீணை இசைக் கலைஞர்கள்
தமிழ்நாட்டு இசைக்கலைஞர்கள்
கருநாடக இசைக் கலைஞர்கள்
இந்தியப் பாடகிகள்
1992 இறப்புகள்
1909 பிறப்புகள்
இராஜம் புட்பவனம்

இராஜம் புட்பவனம் (Rajam Pushpavanam; 1918 - 6 திசம்பர் 1991), பழம்பெரும் கருநாடக இசைப் பாடகியும், இசையமைப்பாளரும் ஆவார். இவர் இசைக்கலைஞர் வித்துவான் புட்பவனம் ஐயரின் மகளும், மதுரை மணி ஐயரின் சிறிய தகப்பனாரின் மகளும் ஆவார்.

இளமைக் காலம் 
மதுரை புட்பவனம் ஐயருக்கும் சுந்தரத்தம்மாளுக்கும் மகளாக பிப்ரவரி 1918-இல் பிறந்த இராஜம் தனது இரண்டு அல்லது மூன்று வயதில் தந்தையை இழந்தார். தனது தாயாரும் தாத்தா பாட்டியினால் வளர்க்கப்பட்டும் இசை கற்பிக்கப்பட்டும் பாடகி ஆனார். இவர் 1930-இல் தனது 12ஆவது வயதில் கொலம்பியா இசைத்தட்டில் இசைப் பதிவு ஒன்றைச் செய்தார். கருநாடக இசைக்கச்சேரிகள் அடுத்தடுத்து தொடர்ந்து செய்த இராஜம், 1920களின் பிற்பகுதியிலிருந்து 1940களின் முற்பகுதி வரை வெற்றிகரமான பாடகியாக இருந்தார்.

மைலாப்பூரில் 1939ஆம் ஆண்டில் 4550 ரூபாய்க்கு நிலத்தை வாங்கி, தனது தாயின் பெயரில் பதிவு செய்த பிறகு மாளிகை ஒன்றைத் தனது 21ஆவது வயதில் கட்டினார். 1940ஆம் ஆண்டில் ஓட்டுநர் உரிமம் பெற்ற இவர், சொந்தமாக வாகனம் ஒன்றை வாங்கினார். கருநாடக இசைக்கலைஞர்களில் சொந்தமாக வாகனம் ஒன்றை இயக்கும் திறன் பெற்ற முதன்மையர் என்ற பெருமையைப் பெற்றார். 

இராஜம் தென்னிந்தியாவின் முதல் பெண் இசையமைப்பாளர் ஆவார். இவர் 1937ஆம் ஆண்டில் எம். ஆர். ராதா நடித்த ராஜசேகரன் ஏமாந்த சோணகிரி என்ற படத்திற்கு இசையமைத்தார்.

தனிப்பட்ட வாழ்க்கை 
இராஜம் தனது 22 வயதில், இராம்நாத் இராச்சியத்தின் திவானாக இருந்த சுவாமிநாத ஐயரின் மகன் எஸ். ஆர். வெங்கட்ராமனை மணந்தார். சீனிவாசன் என்ற மகன் 1942-இல் பிறந்தார். 1944ஆம் ஆண்டில், இவர் கச்சேரி ஒன்றில் பங்கேற்ற போது இவருடைய இளம் மகன் நிமோனியாவின் திடீர் தாக்குதலுக்கு ஆளாகி இறந்தார். தனது மகன் இறந்தபோது இவர் தனது இசை வாழ்க்கையிலிருந்து விலகி கச்சேரி பாடுவதைக் கைவிட்டு வாழ்ந்தார்.

இவருடைய கவனம் இப்போது இவருடைய குடும்பத்தின் மீது மாறியது. இவருக்கு மேலும் நான்கு குழந்தைகள் இருந்தனர். இவரது கணவர் 1950ஆம் ஆண்டில் தனது 30களின் முற்பகுதியில் இறந்தார். பிற்காலத்தில், கணவர் இறந்த பிறகு, இவர் அனைத்திந்திய வானொலியில் பாடுவது, மாணவர்களுக்குக் கற்பித்தல் என இரண்டு தசாப்தங்களாகத் தொடர்ந்து செய்து வந்தார்.

இறப்பு 
இராஜம் தனது வாழ்நாள் முழுவதும் தனது மூத்த மகனுடன் வாழ்ந்தார். 1991-இல் செகந்திராபாத்தில் உள்ள தனது இரண்டாவது மகனின் வீட்டிற்குக் குடிபெயர்ந்தார். இவர் 8 திசம்பர் 1991 அன்று இறந்தார்.

பெருமை 
சென்னை பாரத் கலாச்சாரில் இவரது நினைவாக "பால ஞான கலா பாரதி" என்ற விருது நிறுவப்பட்டுள்ளது. முதல் விருது திசம்பர் 14, 2019 அன்று தெலங்காணா ஆளுநர் மருத்துவர் தமிழிசை சௌந்தரராஜன் முன்னிலையில் செல்வி சூர்யகாயத்ரிக்கு வழங்கப்பட்டது.

பாடல்கள் 
இராஜத்தின் சில பாடல்கள் யூடியூபிலும், கருநாடகப் பழைய மற்றும் அரிய பதிவுகள் தொகுப்பிலும் கிடைக்கின்றன.

மேற்கோள்கள் 

தமிழ்நாட்டுப் பெண் இசைக்கலைஞர்கள்
தமிழ்நாட்டுப் பாடகர்கள்
மதுரை இசைக்கலைஞர்கள்
1991 இறப்புகள்
1918 பிறப்புகள்
தமிழ்த் திரைப்படப் பின்னணிப் பாடகர்கள்
வனேடியம்(III) அசிட்டைலசிட்டோனேட்டு

வனேடியம்(III) அசிட்டைலசிட்டோனேட்டு (Vanadium(III) acetylacetonate) என்பது  V(C5H7O2)3 என்ற மூலக்கூற்று வாய்பாட்டால் விவரிக்கப்படும் ஓர் ஒருங்கிணைவுச் சேர்மமாகும். சில சமயங்களில் இதை சுருக்கமாக V(acac)3 என்ற குறியீட்டாலும் அடையாளப்படுத்துவர்.  ஆரஞ்சு-பழுப்பு நிறத்தில் திண்மப் பொருளாகக் காணப்படும் இது கரிம கரைப்பான்களில் கரைகிறது.

கட்டமைப்பு
இந்த அணைவுச் சேர்மம் D3 சமச்சீர்மையில் படிகமாகிறது. மற்ற V(III) சேர்மங்களைப் போலவே, இதுவும் மும்மடங்கு அடிநிலையை கொண்டுள்ளது.

தயாரிப்பு
அசிட்டைலசிட்டோனின் முன்னிலையில் அம்மோனியம் வனேடேட்டை குறைத்தல் வினைக்கு உட்படுத்தி வனேடியம்(III) அசிட்டைலசிட்டோனேட்டை தயாரிக்கலாம்.

பயன்
எத்திலீன் புரோப்பைலீன் டையீன் ஒரும பலபடிகள் தயாரிப்பில் வனேடியம்(III) அசிட்டைலசிட்டோனேட்டு ஒரு பொதுவான முன்வினையூக்கியாகப் பயன்படுத்தப்படுகிறது.
 
வனேடியம் பெண்டாக்சைடு மீநுண் கட்டமைப்புகளுக்கு முன்னோடியாகவும் இது பயன்படுகிறது.

மேற்கோள்கள்

வனேடியம்(III) சேர்மங்கள்
அசிட்டைலசிட்டோனேட்டு அணைவுகள்
இலலிதா பானு

இலலிதா பானு (N. Lalitha Bhanu) என்பவர் கருநாடக இசைப் பாடகி ஆவார். பின்னணிப் பாடகராக இவர் மலையாளம், தமிழ்த் திரைப்படங்களில் சில பாடல்களைப் பாடியுள்ளார்.

இளமை 
கேரளாவின் திருவனந்தபுரத்தில் நாராயணப் பாகவதர் மற்றும் பார்வதி அம்மாள் ஆகியோரின் மகளாக 19 ஆகத்து 1931 அன்று இலலிதா பிறந்தார்.இவரது தந்தை நாராயணப் பாகவதர் வயலின் கலைஞரும், திருவனந்தபுரம் சகோதரர்களில் ஒருவரும் ஆவார். சகோதரர்கள் திருவனந்தபுரம் அரச அரண்மனையின் அரசவை கலைஞர்கள் ஆவர். இவர் தனது ஆரம்பப் பாடங்களை கே. ஆர். குமாரசாமியிடமிருந்து கற்றுக்கொண்டார். பின்னர் திருவனந்தபுரத்தில் உள்ள சுவாதி திருநாள் இசைக் கல்லூரியில் சேர்ந்தார். இந்தக் கல்லூரியின் முதல்வராக செம்மங்குடி சீனிவாச ஐயர் இருந்தார். இவரிடம் இருந்து நேரடியாகப் பயிற்சி பெற்றார். இவரது குடும்பம் திருவனந்தபுரத்திலிருந்து சென்னைக்குக் குடிபெயர்ந்தபோது, சீனிவாச ஐயர் இவரை முசிரி சுப்பிரமணிய ஐயரிடம் அறிமுகப்படுத்தினார். முசிரி சுப்பிரமணிய ஐயரிடமிருந்து சுமார் 8 ஆண்டுகள் பல கிருதிகளைக் கற்றுக்கொண்டார். முசிரி, இலலிதாவைத் தனது சொந்தப் பாணியில் அனைத்து வர்ணங்களையும் பாடச் செய்தார். இதன் மூலம் "முசிரி பானி" என்ற பாடலை இவர் உள்வாங்கினார்.பாபநாசம் சிவனிடமிருந்து பல கிருதிகளைக் கற்றுக்கொண்டார்.

இசை வாழ்க்கை 
இலலிதாவின் முதல் பொது இசை நிகழ்ச்சி மாவேலிக்கரை (கேரளம்) அரங்கில் அரங்கேற்றப்பட்டது. அனைத்திந்திய வானொலி கலைஞராக இருந்த இவர், பாண்டிச்சேரி மற்றும் சென்னை உட்படப் பல்வேறு வானொலி நிலையங்களில் கிட்டத்தட்ட 50 ஆண்டுகள் பாடினார். தியாகராஜ ஆராதனை நிகழ்ச்சியிலும் இவர் இசை நிகழ்ச்சியை நிகழ்த்தியுள்ளார்.

பின்னணிப் பாடகர் 
மலையாளம் மற்றும் தமிழ் மொழிகளில் ஒரு சில படங்களில் பின்னணிப் பாடகராகப் பாடியவர் இலலிதா. 1953ஆம் ஆண்டில் வெளியான மலையாள மொழி திரைப்படமான பொங்காதிர் மூலம் தனது திரைப்பட வாழ்க்கையைத் தொடங்கினார். "அஞ்சனா சிறீதாரா" என்ற பாரம்பரியப் பாடல் வெற்றி பெற்றது. இந்த படம் தமிழில் இருளுக்குப்பின் என்ற தலைப்பில் எடுக்கப்பட்டபோது இவரும் தமிழில் பாடினார். பி. ஆர். லட்சுமணன், வி. தட்சிணமூர்த்தி, ஜி. ராமநாதன், கண்டசாலா, பெந்தியாலா நாகேஸ்வர ராவ் மற்றும் சி. என். பாண்டுரங்கன் உள்ளிட்ட பல இசையமைப்பாளர்களின் இசையில் இவர் பாடியுள்ளார்.

பட்டங்களும் விருதுகளும் 
லலிதா பானுவுக்கு "கணபூசணம்" என்ற பட்டமும், செம்மங்குடி சீனிவாச ஐயர் இவருக்குத் தம்புரா (சுவாதி திருநாள் சின்னத்துடன்) பரிசும் வழங்கினார்.

குடும்ப வாழ்க்கை 
இலலிதா, பெருமாள் பானு பரத்வாஜ் என்பவரை மணந்தார். இவர்களுக்கு இரண்டு மகள்கள் மற்றும் ஆனந்த் பானு பரத்வாஜ் என்ற மகன் உட்பட மூன்று குழந்தைகள் இருந்தனர்.

மரணம் 
இலலிதா 20 ஆகத்து 2020-இல் சென்னையில் காலமானார்.

மேற்கோள்கள்

வெளி இணைப்புகள் 

  - in Malayalam language Amrita TV
  - Her hit song from the film Ponkathir.
  - Meenakshi Memudam in Poorvikalyani raga.
  - (Duration 55:20) was probably performed sometime in the 1960s

கருநாடக இசைப் பாடகர்கள்
2020 இறப்புகள்
1931 பிறப்புகள்
பிளாட்டர் உலர்தாவரகம்

பிளாட்டர் உலர்தாவரகம் (Blatter Herbarium (BLAT),) என்பது இந்தியாவிலுள்ள உலர் தாவரகம் ஆகும். இது மகாரட்டிர மாநிலத்திலுள்ள மும்பை நகரின் புனித சேவியர் கல்லூரியில் உள்ளது. இத்தாவரகம் 1906 ஆம் ஆண்டு சுவிட்சர்லாந்து இயேசு சபை பாதிரியார் எதெல்பெர்டு பிளாட்டர் (Ethelbert Blatter), தனது தாவரவியல் கூட்டாளிகளுடன் தோற்றுவித்தார்.  இப்பாதிரியார்  இந்தியத் துணைக்கண்டத்  தாவர வகைப்பாட்டியல் அறிஞரும் ஆவார். 1941 ஆம் ஆண்டு, இந்திய தாவரவியல் துறைப் பணிகளுக்காக பத்மசிறீ பட்டமும் பெற்ற என்ரி சன்டபா பாதிரியார் (Father Henry Santapau), இந்த உலர் தாவரகத்திற்கு பிளாட்டர் உலர் தாவரகம் என மறுபெயரிட்டார். இந்த உலர் தாவரகத்தில் 1816 ஆம் ஆண்டு முதல் சேகரித்த, 1,50,000 இந்திய தாவரயினங்களின் ஆவணங்கள் பாதுகாக்கப் படுகின்றன. இந்த சேகரிப்பில்,  அல்கா, பூஞ்சை, பிரயோபைற்று, டெரிட்டோபைட்டா, வித்துமூடியிலி அடங்கியுள்ளன. இத்துடன்சிந்து மாகாணம், அறபுத் தீபகற்பம், ஆத்திரேலியா, ஜெர்மனி,  சுவிட்சர்லாந்து ஆகிய இடங்களில் இருந்து தாவரயினங்கள் பெறப்பட்டு ஆவணப்படுத்தப்பட்டுள்ளன.

மேற்கோள்கள்

வெளியிணைப்புகள் 
புனித சேவியர் கல்லூரியின் உலர்தாவரகப் பிரிவு
The Index Herbarium 
பிளாட்டர் உலர்தாவரகம்

ஆசியாவின் உலர்தாவரகங்கள்
பூவாறந்தோடு

பூவாறந்தோடு (Poovaranthode, ) கேரளத்தின் கோழிக்கோடு மாவட்டத்தில் அமைந்துள்ள ஒரு சிறு மலையடிவார கிராமம் ஆகும். மலபார் பகுதிகளில் அமைந்துள்ள குளுமையான இடங்களில் இதுவும் ஒன்றாகும். பூவாறந்தோடு பொதுவாக ஈரப்பதமான வெப்பமண்டல காலநிலையைக் கொண்டுள்ளது. இப்பகுதியின் மிகவும் வெப்பப் பருவம் மார்ச் முதல் மே வரை நீடிக்கும். சராசரி ஆண்டுக்கு 3500 மிமீக்கு மேல் மழைப் பொழிகிறது. கோழிக்கோடு மாவட்டத்துக்கு அதிகபட்சமாக உள்ளது. இங்கு இந்துக்களும், கிறித்தவர்களும், இசுலாமியர்களும் வாழ்கின்றனர். இது ஒரு விவசாய பூமி. இதனின் மக்கள்தொகையில் பெரும் பகுதி விவசாயினர். சாதிக்காய், கொக்கோ, முந்திரி, வாழைப்பழம், தேங்காய் ஆகியவை முக்கியப் பொருட்களாக விளைவிக்கப்படுகின்றன. இப்போதெல்லாம் பன்றி வளர்ப்பு, கோழி வளர்ப்பு போன்றவற்றையும் செய்கின்றனர். இந்த கிராமம் கேரளத்தின் சாதிக்காய் கிராமமாக கருதப்படுகிறது.

வரலாறு 
பூவாறந்தோடு புலம்பெயர்ந்தவர்களின் கிராமமாகும். முன்னோர்கள் திருவிதாங்கூரில் இருந்து புலம் பெயர்ந்தவர்கள், கோட்டயம், பாலா, தொடுபுழா ஆகிய இடங்களிலிருந்து குடியேற்றம் தொடங்கப்பட்டது. சுதந்திர இந்தியாவின் மலபார் பகுதியானது மதராச மாகாணத்தின் கீழ் இருந்தது சுதந்திர இந்தியாவில் மலபார் மெட்ராஸ் பிரசிடென்சியின் கீழ் இருந்தது. 20 ஆம் நூற்றாண்டில் மத்திய திருவிதாங்கூரில் மக்கள் தொகை அதிகமாக இருந்ததாலும், விவசாய நிலத்தின் அளவு மாறாமல் இருந்ததாலும், சாகுபடியின் விளைவாக பலர் மலபாருக்கு குடிபெயர்ந்தனர். குடியேறியவர்களில் பெரும்பாலானோர் சிரிய கிறித்தவர்கள்.

இருப்பிடம் 
பூவாறந்தோடு மேற்கு தொடர்ச்சி மலைத்தொடரில் சராசரி கடல் மட்டத்திலிருந்து சுமார் 1,000 மீட்டர் (3280.84 அடி) உயரத்தில் அமைந்துள்ளது. கோழிக்கோடு நகரத்திலிருந்து சாலை வழியாக சுமார் 48 கிமீ தொலைவில் உள்ளது. அருகிலுள்ள விமான நிலையம் கோழிக்கோடு பன்னாட்டு வானூர்தி நிலையம், அருகிலுள்ள தொடருந்து நிலையம் கோழிக்கோடு தொடருந்து நிலையமாகும். மேற்கு தொடர்ச்சி மலைகள், புல்வெளிகள் மற்றும் நீர்வீழ்ச்சிகள் சுற்றுலா பயணிகளை ஈர்க்கின்றன. ரசிக்க நிறைய சுத்தமான காற்றும், நன்னீர் வசதியும் கொண்ட அழகான பகுதியாகும்.

இடங்கள் 
பூவரந்தோடு ஜிஎல்பி பள்ளி, தூய அன்னை மரியாள் தேவாலயம், சும்மா பள்ளிவாசல், ஸ்ரீ உதயகிரி தருமசாத்தா கோயில், சம்சுகாரிகா நிலையம், வயனாசாலா, சிசு மந்திரம் மற்றும் வனசும்ராசன சமாதி ஆகியவற்றைக் கொண்டுள்ளது.

மக்கள்தொகையியல் 
மக்கள்தொகையில் கிறித்தவர்கள் பெரும்பான்மையாக உள்ளனர், அதைத் தொடர்ந்து முஸ்லீம், இந்து சமூகங்கள் உள்ளன. பெரும்பான்மையான மக்கள் கேரளத்தின் தென் மாவட்டங்களில் இருந்து (மத்திய திருவிதாங்கூர்) குடியேறியவர்களின் வழித்தோன்றல்கள்.

போக்குவரத்து 
கோழிக்கோடு-திருவம்பாடிக்கு போக்குவரத்துக்கு கேரள மாநில சாலை போக்குவரத்து கழக பேருந்து சேவை உள்ளது.

மேற்கோள்கள் 

கோழிக்கோடு மாவட்டத்தில் உள்ள ஊர்களும் நகரங்களும்
அசென்சன் நகராட்சி

அசென்சன் நகராட்சி (Ascensión) என்பது வட மெக்சிக்கோவிலுள்ள சிகுவாகுவவின் (Chihuahua) 67 நகராட்சிகளில் ஒன்றாகும். இந்நகரம் நகராட்சியின் முக்கிய அமைப்பாகும். இந்நகராட்சியின் பரப்பளவு  ஆகும். 2010 ஆம் ஆண்டில், இந்நகரத்தின் மக்கள் தொகை 23,975 ஆகும்.

நிலவரைவியல்

நகரங்களும், சிற்றுர்களும் 
பெரிய நகரங்கள், நகரங்கள், சிற்றூர்கள் கீழே தரப்பட்டுள்ளன.

மேற்கோள்கள் 

 2010 census tables: INEGI

மெக்சிக்கோ
மதுரா தாதர்

மதுரா தாதர் (Madhura Datar) மராத்திய மொழி பாலிவுட் இந்தியப் பாடகர் ஆவார். ஆஷா போஸ்லே பாடல்களைப் பாடியதற்காக இவர் அறியப்படுகிறார்.

இளமையும் கல்வியும் 
தாதர் இந்தியாவின் புனே நகரத்தைச் சேர்ந்த ஓர் இசைக் குடும்பத்தில் பிறந்தவர் ஆவார். இவர், புனேயில் உள்ள ரேணுகா சுவரூப் நினைவு பெண்கள் உயர்நிலைப் பள்ளியிலும், புனே பல்கலைக்கழகத்துடன் இணைந்த சர் பரசுரம்பாவ் கல்லூரி பயின்றார். தாதர் தனது இசைப் பயிற்சிக்காக சைலா தாதர் மற்றும் இருதயநாத் மங்கேசுகரின் மாணவராக இருந்தார். இவர் பல மராத்தி திரைப்படங்களில் பாடியும் உள்ளார்.

தொழில் 
தாதர் சரிகமா போன்ற தொலைக்காட்சி நிகழ்ச்சிகளில் பங்கேற்றுள்ளார். பவசர்கம் என்ற இருதயநாத் மங்கேசுகரின் இசை நிகழ்ச்சியிலும் முக்கிய பங்காற்றியுள்ளார். தீபாவளி பகாட் என்ற இவரது நிகழ்ச்சிகள் பெரும்பாலும் தீபாவளி தினத்தன்று காலையில் நிகழ்த்தப்படுகின்றன.

தாதர் தனக்கென்று சுயாதீனமான பாணியில் சுவர்மாதுரா நிகழ்ச்சியை வழங்கியுள்ளார். இவரது பாடல் திறமைக்காக புருசோத்தம் லட்சுமண் தேசுபாண்டே பாராட்டியுள்ளார்.

பின்னணி பாடகராக 

 ராம மாதவ் (2014)
 பாபுராவ் ச பக்தா (2012)
 பரம்பி (2011)
 தியானிமணி (2017)

ஆதாரம்:

குறிப்பிடத்தக்க பாடல்கள் 

 "ஆசிரியை காசி வேதி மாயா" - பாடல்: தயானிமணி
 "லுத் லியோ மோஹே ஷாம் சாவ்ரே" - இராமா மாதவ்

விருதுகள் 

 புதுமுகத்திற்கான சாகு மோதக் விருது
 இராம் கதம் சம்ருதி விருது
 ஜீ விருதுகள்

மேற்கோள்கள் 

வாழும் நபர்கள்
சபீதா சௌத்ரி

சபீதா சௌத்ரி (Sabita Chowdhury-1944 அல்லது 194529 சூன் 2017) ஓர் இந்தியப் பாடகர் ஆவார்.

சபிதா சவுத்ரி 1944-இல் பிறந்தார். சலீல் சவுத்ரியை மணந்த இவருக்கு இரண்டு மகள்களும் (அந்தரா மற்றும் சஞ்சரி) இரண்டு மகன்களும் (சஞ்சாய் மற்றும் பாபி) உள்ளனர். சபீதா சவுத்ரி நுரையீரல் புற்றுநோயால் கொல்கத்தா 29 சூன் 2017 அன்று தனது 72 வயதில் இறந்தார். இவரது உடல் இரவீந்திர சதனில் நல்லடக்கம் செய்யப்பட்டது.

பெங்காலி மற்றும் இந்தி மொழிகளில் பாடிய சவுத்ரி, திரைப்படங்களுக்கும் பின்னணி பாடகராக பணியாற்றினார். இவரது மிகவும் பிரபலமான பாடல்களில் சில "து சோகே ஆசார் நதி சலாச்சல்", "ஜாரே ஜா ஜா மோனோ பாகி", மற்றும் "ஓய் ஜில்மில் ஜௌர் போனி" ஆகும்.

மேற்கோள்கள் 

2017 இறப்புகள்
பின்னணிப் பாடகர்கள்
பரோமா பானர்ஜி

பரோமா பானர்ஜி (Paroma Banerji) ஒரு வங்காள பாடகர் மற்றும் தொலைக்காட்சி தொகுப்பாளர் ஆவார். இவர் வங்காள தொலைக்காட்சி நிகழ்ச்சியான ரோஜ்கேரே கின்னி தொகுத்து வழங்குவதில் நன்கு அறியப்பட்டவர்.

இசைத்தொகுப்பு வரலாறு 
 கோரே பெரார் கான்

இசைத்தொகுப்பு 
 அபார் போச்சோர் குரி பொர் (1995)

திரைப்படவியல்

பின்னணிப் பாடகர்
 எல்லார் சார் அத்யாய (2012)
 பூதர் பாபிஷ்யத் (2012)
 நூகா துபி (2011)
 நரக் குல்ஜார் (2009)
 சதுரங்கா (2008)
 கெலா (2008)

தொலைக்காட்சி 
 ஈடிவி வங்க மொழி

 ரோஜ்கெர் ஜின்னி
 எபோங் ரிதுபர்னோ
 சூது தோமாரி ஜோன்யோ

 ஜீ வங்க மொழி

 லாபோனியர் சங்சர்

 உரூபாசி வங்க மொழி

 சோனே சோஹாகா

மேற்கோள்கள்

குறிப்புகள்

வெளி இணைப்புகள் 

 
 

இந்திய தொலைக்காட்சி நடிகைகள்
வாழும் நபர்கள்
அருணாச்சல மொழிகள்

அருணாச்சல மொழிகள் என்பது இந்திய மாநிலமான அருணாச்சலப் பிரதேசத்தில் பேசப்படும் பல்வேறு மொழிகளைக் குறிப்பதாகும். இவை இந்தியப் பாரம்பரியத்தின்படி சீன-திபெத்திய மொழிக் குடும்பமாக சில அறிஞர்களால் வகைப்படுத்தப்படுகின்றன. 

ப்ளென்ச் (ஹ்ருசோ, மிஜி, மிஜு மற்றும் புரோயிக்) இந்த நான்கு மொழிகள் தனிமொழியென்றும் (மிஷ்மிக், காமெங்கிக் மற்றும் சியாங்கி) ஆகிய மூன்று மொழிகளும் தனி மொழிக் குடும்பம் என்றும் முன்மொழிந்தார். இக்கருத்தை ஆண்டர்சன் மற்றும் பலரும் மறுத்து, அம்மொழி சீன-திபெத்திய மொழியின் கிளைமொழியாக கருதுகின்றனர்.

மேற்கோள்கள் 

இந்திய மொழிகள்
சீன மொழிகள்
பிள்ளையார்குளம் ஊராட்சி (நரிக்குடி)

பிள்ளையார்குளம் ஊராட்சி (Pillaiyarkulam Gram Panchayat), தமிழ்நாட்டின் விருதுநகர் மாவட்டத்தில் உள்ள திருச்சுழி வட்டாரத்தில் அமைந்துள்ளது. இந்த ஊராட்சி, திருச்சுழி சட்டமன்றத் தொகுதிக்கும் இராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2134 ஆகும்.

ஊராட்சி மன்றம் 
2022 ஆம் ஆண்டு தேர்தலின் படி ஊராட்சி மன்றத் தலைவராக மு.வள்ளி தேர்வு செய்யப்பட்டார். ஊராட்சி மன்ற உறுப்பினர்களின் பெயர் பட்டியல் பின்வருமாறு:

அடிப்படை வசதிகள் 
இந்த ஊரில் ஒரு ஊராட்சி ஒன்றியத் தொடக்கப் பள்ளியும், அரசு உயர்நிலைப் பள்ளியும், அரசு ஆரம்ப சுகாதார நிலையமும், நூலகமும் உள்ளன.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# சூரங்குளம்
 மணக்குளம்
 இடையபட்டி
 களத்தூர்
 மருதங்குடி
 காஞ்சரான்குளம்

சான்றுகள் 

விருதுநகர் மாவட்ட ஊராட்சிகள்
த. இ. க. ஊராட்சித் திட்டம்
தாவளை

தாவளை என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது தென்மராட்சி பிரதேச செயலாளர் பிரிவில் அமைந்துள்ளது. இது கொடிகாமத்திற்கு வடமேற்கே சுமார் 6 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

யாழ்ப்பாண மாவட்டத்திலுள்ள ஊர்களும், நகரங்களும்
இயற்றாலை

இயற்றாலை என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது தென்மராட்சி பிரதேச செயலாளர் பிரிவில் அமைந்துள்ளது. இது கொடிகாமத்திற்கு வடமேற்கே சுமார் 6 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

யாழ்ப்பாண மாவட்டத்திலுள்ள ஊர்களும், நகரங்களும்
அனான்யா நந்தா

அனான்யா சிறீதம் நந்தா என அழைக்கப்படும் அனான்யா நந்தா (Ananya Nanda) ஓர் இந்தியப் பின்னணிப் பாடகர் ஆவார். இவர் இந்திய மாநிலமான ஒடிசாவின் புவனேசுவரத்தினைச் சார்ந்தவர். இவர் இந்தியன் ஐடல் ஜூனியர் சீசன் 2 வெற்றியாளர் ஆவார்.

இளமை 
அனான்யாவின் தந்தை பிரசன்னா குமார் நந்தா, அரசு தொழில்துறை துறையில் இயக்குநராகவும், தாயார் பிரசாந்தி மிசுரா இல்லத்தரசியாகவும் உள்ளனர். அனான்யா தனது மூத்த சகோதரி அம்ரிதா பிரிதம் நந்தாவை, தனது உத்வேகமாகக் கருதுகிறார். இந்துஸ்தானி இசை மேதைகளான குரு பண்டித சிட்டா ரஞ்சன் பானி மற்றும் குரு நீலமணி ஓஜா ஆகியோரிடம் பாடுவதற்குப் பயிற்சி பெற்றார் அனன்யா. இவர் தனது பள்ளிக் கல்வியினை புவனேஸ்வரத்தில் போகாரிபுட்டில் உள்ள டி. ஏ. வி. பொதுப் பள்ளியில் தொடங்கினார். புவனேசுவரின் கில்ட் பன்னாட்டுப் பள்ளியில் தனது 12ஆம் வகுப்பு கல்வியினை முடித்தார். இங்கு இவர் தனது கல்வியில் முதலிடம் பெற்றார். இப்போது இவர் மும்பையில் படித்து வருகிறார்.

தொழில் 
2015இல் இந்தியன் ஐடல் இளையோர் பருவம் 2-இன் வெற்றியாளர் அனான்யா. இந்தியன் ஐடல் இளையோர் போட்டியிட்டபோது, யுனிவர்சல் மியூசிக் இந்தியாவுடன் இரண்டு வருடப் பதிவு ஒப்பந்தம் பெற்றார். இந்தியன் ஐடல் இளையோர் பட்டம் வென்ற பிறகு, யுனிவர்சல் மியூசிக் நிறுவனத்தின் கீழ் தனது முதல் இசைத்தொகுப்பான 'மௌசம் மசுதானா'வை வெளியிட்டார்.

இந்தப் பாடலை முதலில் 1982ஆம் ஆண்டு சட்டே பே சத்தா திரைப்படத்தில் மூத்த பின்னணிப் பாடகி ஆஷா போஸ்லே பாடியிருந்தார். கூடுதல் இசை மற்றும் பாடல் வரிகளை ஏ.கே.எஸ். சேர்த்திருந்தார் இவர் இசையமைப்பாளர் அமல் மாலிக்கின் 'எம். எஸ். தோனி: தி அன்டோல்ட் ஸ்டோரி' படத்தில் பாலிவுட் பின்னணிப் பாடகியாக அறிமுகமானார். இவர் ஒடிசா திரைப்படங்களில் வழக்கமான பின்னணிப் பாடகியும் ஆவார். இவர்அகஸ்தியா, பேபி (2016 திரைப்படம்), கதடேலி மாதா சுயின் போன்ற பல படங்களில் பாடியுள்ளார். இவர் போட்டியில் வெற்றி பெற்ற போது, இந்தியப் பிரதமர் நரேந்திர மோதி மற்றும் ஒடிசா முதல்வர் நவீன் பட்நாயக் ஆகியோர் வாழ்த்து தெரிவித்தனர். 2019-இல், இவர் கலர்ஸ் தொலைக்காட்சியில் மெய்ம்மைக் காட்சியான ரைசிங் ஸ்டாரில் பங்கேற்றார். இங்கு இவர் முதல் ஐந்து வெற்றியாளரில் ஒருவராக இருந்தார்.

இசைத்தொகுப்பு தகவல்

மேற்கோள்கள்

வெளி இணைப்புகள் 

  on Odia.TV
 
  on Gaana
  on Hungama

வாழும் நபர்கள்
தீப்திரேகா பதி

தீப்திரேகா பதி (Diptirekha Padhi) என்று அழைக்கப்படும் தீப்தி ரேகா, இந்தியாவின் ஒடிசா மாநிலத்தினைச் சார்ந்த பின்னணி பாடகியும் நடிகையும் ஆவார். இவர் 2023ஆம் ஆண்டில், 2019 ஆம் ஆண்டிற்கான சிறந்த பெண் பின்னணிப் பாடகிக்கான 31ஆவது ஒடிசா மாநில திரைப்பட விருதினைப் பெற்றார்.

தொழில் 
தீப்திரேகா 2009 முதல் பல ஒடியா மொழி படங்களில் பின்னணிப் பாடகராக பணியாற்றியுள்ளார். ராஜா கன்யா போன்ற தொலைக்காட்சி தொடர்களிலும் நடிகையாக நடித்துள்ளார். 4 இடியட்ஸ், து மோ லவ் ஸ்டோரி, கபுலா பரபுலா போன்ற படங்களில் இவர் பாடியுள்ளார். ஒடிசா தேர்தல் கண்காணிப்பகத்திற்காக "எனது நாடு எனது வாக்கு: எனது வாக்கு விற்பனைக்கு இல்லை" என்ற வாக்காளர் விழிப்புணர்வு பிரச்சாரத்தின் கருப்பொருள் பாடலைப் பாடியுள்ளார்.

தீப்திரேகா 2017ஆம் ஆண்டில் ஒன்பதாவது தாரங் இசை விருதை வென்றார்.

திரைஇசைத் தொகுப்பு

நேரடி நிகழ்ச்சிகள் 

 தீப்தி புவனேசுவரத்தில் உள்ள கண்டகிரி மேளாவில் 'ரத சப்தமி' யை முன்னிட்டு நேரலை நிகழ்த்தியுள்ளார்.
 புது தில்லி உள்ள இந்தியாவின் வாயில் புல்வெளியில் வண்ணங்களின் திருவிழாவான 'தோலா யாத்திரை'யில் கலந்துள்ளார்.

திரைப்படவியல்

தொலைக்காட்சி

மேற்கோள்கள்

வெளி இணைப்புகள் 

 
 
 

இந்திய தொலைக்காட்சி நடிகைகள்
1987 பிறப்புகள்
வாழும் நபர்கள்
ராமச்சந்திரர் கோயில்

ராமச்சந்திரர் கோயில் என்பது இந்தியாவின் சத்தீஸ்கர் மாநிலத்தில் உள்ள ராஜிமில் அமைந்துள்ள ஒரு கோயிலாகும்.

வரலாறு 
இந்த கோயில் கட்டப்பட்ட காலம் அறியப்படவில்லை.  அலெக்சாண்டர் கன்னிங்ஹாம் என்பவர், தனது 1884ம் ஆண்டு   அறிக்கையில், கோவிந்த் லால் என்ற வணிகரால் சுமார் 250 அல்லது 400 ஆண்டுகளுக்கு முன்பு இந்த கோயில் கட்டப்பட்டதாகக் கூறுகிறார். அதனால், இது கிபி 17 அல்லது 15 ஆம் நூற்றாண்டுக்கு ஒத்ததாக இருக்கும் என்று கருதப்படுகிறது.

விளக்கம் 

இக்கோயில் ராஜீவ் லோச்சன் கோயிலைப் போலவே ஒரு பீடத்தில் அமைந்துள்ளது. இதன் அஸ்திவாரம் கல்லால் கட்டப்பட்டுள்ளது, அதே சமயம்,  கோயில் கட்டுமானம்  பூசப்பட்ட செங்கல் அமைப்பாக உள்ளது.

மண்டபம் 
இந்த கோயில் மண்டபத்தின் கூரையானது தலா ஐந்து தூண்கள் கொண்ட இரண்டு வரிசைகளால் தாங்கப்பட்டுள்ளது. இவற்றுக்கு ஏற்ப, ஒவ்வொரு பக்கச் சுவர்களிலிருந்து போதுமான இடைவெளியில்  ஐந்து சதுரத் தூண்கள் உள்ளன.  இதனால் மொத்தம் பத்து சதுரத் தூண்கள் மற்றும் பத்து தூண்கள் இந்த மண்டபத்தில் உள்ளன. 

இந்தக் கோவிலின் சதுரத்தூண்கள் மற்றும் தூண்கள் கோயிலை விட மிகவும் பழமையானது என்று கருதப்படுகிறது. இது கிபி 7 ஆம் நூற்றாண்டைச் சேர்ந்தது என்பது தெளிவாகிறது. இவை அனைத்தும் சிர்பூரின் இடிபாடுகளில் இருந்து கொண்டு வரப்பட்டவை என்று நம்பப்படுகிறது. கங்கையின் இரண்டு வெவ்வேறு உருவங்கள் இருப்பதால், இரண்டு வெவ்வேறு கோயில்களின் இடிபாடுகள் இணைக்கப்பட்டிருக்க வேண்டும் என்று கன்னிங்ஹாம் குறிப்பிடுகிறார், ஏனெனில் ஒரு கோயிலில் பொதுவாக கங்கையின் இரட்டை பிரதிநிதித்துவங்கள் இல்லை. 

நான்கு தூண்களில் பெரிய, ஒற்றைக்கல்லில் செதுக்கப்பட்ட உருவங்கள் உள்ளன. இரண்டில் பெண் உருவங்கள் உள்ளன.  மற்றொன்று மரத்தின் கிளையை வைத்திருக்கும் பெண் உருவத்தைக் கொண்டுள்ளது. நான்காவதாக இருக்கும் தூணில்  ஒரு ஆண் மற்றும் பெண் உருவம் உள்ளது. மேலும்,  ஒரு குரங்கு மாமரத்தின் மீது இருக்கும் உருவம் காணப்படுகிறது.

கருவறை 
கருவறையின் நுழைவாயில் மூன்று கதவு அடைப்புகளைக் கொண்ட முந்தைய கதவு சட்டகத்தைக் கொண்டுள்ளது.  பின்னர் கருவறையின் உட்புறத்தில், நான்கு கதவு அடைப்புகளைக் கொண்ட கதவு சட்டகத்திற்குள் உள்ளது. முந்தைய வாசல் அதன் வடிவமைப்பில் வாகாடகா செல்வாக்கைக் காட்டுகிறது. வலதுபுறத்தில் அதன் வெளிப்புற கதவு அடைப்புகளின் அடிப்பகுதி ஒரு குனிந்துகிடக்கும் யக்ஷாவாகும், இடதுபுறத்தில் அதன் எதிரணி சிதைக்கப்பட்டுள்ளது. பிந்தைய கதவு சட்டகம் சுமார் 17 ஆம் நூற்றாண்டைச் சேர்ந்தது எனச் சொல்லப்படுகிறது.

மேற்கோள்கள் 

Coordinates on Wikidata
சத்தீசுகரில் உள்ள இந்துக் கோயில்கள்
வைணவ தலங்கள்
ஸ்ரீ மீனாட்சி அம்மாள் உதவிபெறும் நடுநிலைப்பள்ளி

ஸ்ரீ மீனாட்சி அம்மாள் உதவிபெறும் நடுநிலைப்பள்ளி மயிலாடுதுறை மாவட்டம், சீர்காழி தாலுகா, புத்தூர் அருகே உள்ள ஓர் அரசு உதவி பெறும் நடுநிலைப் பள்ளி ஆகும். இப்பள்ளியில் எட்டாம் வகுப்பு வரை பாடம் கற்பிக்கப்படுகிறது.

வரலாறு 
இப்பள்ளியானது 1952 ஆம் ஆண்டு கல்வியாளர் கலியமூர்த்தியால் சுப்பராய அய்யர் உதவியோடு  தொடங்கப்பட்டது.   தற்போது சுமார் 120 மாணவர்கள் கல்வி பயில்கின்றனர்.தற்போது பள்ளிச் செயலாளராக K.வீரபாண்டியன் உள்ளார்.
இப்பள்ளியில் ஒரு தலைமை ஆசிரியர் மூன்று பட்டதாரி ஆசிரியர்கள் மூன்று இடைநிலை ஆசிரியர்கள் பணியாற்றி வருகின்றனர்

மயிலாடுதுறை மாவட்டத்திலுள்ள பள்ளிகள்
லிசிமோள் பிலிபோசு பாமடைகண்டத்தில்

லிசிமோள் பிலிபோசு பாமடைகண்டத்தில் ( Lizymol Philipose Pamadykandathil ) ஒரு இந்திய பல் மருத்துவத் துறை  விஞ்ஞானி ஆவார். இவரது பணி நாரி சக்தி புரஸ்கார் விருதுடன் அங்கீகரிக்கப்பட்டுள்ளது. இந்த விருது, இந்தியாவில் பெண்களுக்கான பிரத்தியேகமான உயரிய விருதாகும்.

வாழ்க்கை 
லிசிமோல், கோட்டயத்தில் உள்ள  மகாத்மா காந்தி பல்கலைக்கழகத்தில் முதுகலைப் பட்டமும் முனைவர் பட்ட மும் பெற்றவர். இவருக்கு 1998-இல் முனைவர் பட்டம் வழங்கப்பட்டது.

மேலும், இவர் கேரள அரசின் அறிவியல், தொழில்நுட்பம் மற்றும் சுற்றுச்சூழல் மாநிலக் குழுவின் 2002ஆம் ஆண்டுக்கான இளம் விஞ்ஞானி விருதைப் பெற்றார். 

இவர் 2015ஆம் ஆண்டில் ஆண்டின் சிறந்த இளைஞர் விருதைப் பெற்றார். இளைஞர்கள் சங்கம், கிழக்கு தேவாலயம், மத்திய குழு, கேரளாவைச் சேர்ந்த டாக்டர் எஸ். வாசுதேவ் விருது 2014  ஆகியவற்றிலிருந்து அறிவியலில் இவர் செய்த சாதனைகளைப் பாராட்டுவதற்கான பாராட்டுச் சான்றிதழைப் பெற்றார். 

அனைத்துலக பெண்கள் நாளன்று (8 மார்ச்) 2017 அன்று புது தில்லியில் உள்ள குடியரசுத் தலைவர் மாளிகையில் மாண்புமிகு குடியரசுத் தலைவர் ராம்நாத் கோவிந்திடமிருந்து இந்தியாவின் பெண்களுக்கான மிக உயரிய விருதான நாரி சக்தி விருது  பெற்ற முப்பது பெண்கள் மற்றும் ஒன்பது நிறுவனங்களில் இவரும் ஒருவர் ஆவார். கேரளாவைச் சேர்ந்த கோவில் ஓவியர் சியாமளா குமாரி மற்றும் விலங்கியல் நிபுணர் எம். எஸ். சுனில் ஆகியோரும் இந்த விருதினை வென்றனர். விருதுடன், 100,000 ரூபாய் வெற்றி பெற்றவர்களுக்கு கிடைத்தது. இவர், பல் மருத்துவத்துறையில், பயோஆக்டிவ் பாலிமர் மற்றும் பாலிமர் அடிப்படையிலான கலவைப் பொருளை உருவாக்கியதற்காக அங்கீகரிக்கப்பட்டார். இது பல் மறுசீரமைப்பிற்காகவும், உள்வைப்புகளை சரிசெய்ய எலும்பு சிமெண்டாகவும் பயன்படுத்தப்படலாமென்று சொல்லப்படுகிறது.

இவர், திருவனந்தபுரத்தில் உள்ள சித்திரை திருநாள் மருத்துவ அறிவியல் மற்றும் தொழில்நுட்ப நிறுவனத்தில் பணிபுரிகிறார்.

இந்திய அரசால் வழங்கப்படும் தொழில்நுட்ப கண்டுபிடிப்புக்கான 7வது மற்றும் 10வது தேசிய விருதுகளை இவர் பெற்றுள்ளார். 2020ஆம் ஆண்டில் கேரள அரசின் தேசிய போக்குவரத்து திட்டமிடல் மற்றும் ஆராய்ச்சி மையத்திலிருந்து கேரள மாநில அறிவியல் இலக்கிய விருதினைப் (குழந்தைகள் அறிவியல்) பெற்றவர். மேலும், 19 இந்திய காப்புரிமைகள், 11 மாற்றப்பட்ட தொழில்நுட்பங்கள் மற்றும் பல வணிகமயமாக்கப்பட்ட தொழில்நுட்பங்கள் உட்பட 28 காப்புரிமைகளை இவர் பெற்றுள்ளார்.

புத்தகங்கள் 

இவர், மலையாளத்தில் எழுதிய லிசிமோல் பிபி "தந்தா சுச்சித்வாவும் ஆரோக்கியவும்". மார் நர்சாய் பிரிண்டர்ஸ் அண்ட் பப்ளிஷர்ஸ், திருச்சூர், கேரளா (கேரள மாநில அறிவியல் இலக்கிய விருது (KSCSTE) 2020 (குழந்தைகள் இலக்கியம்) பெற்றது.

மேற்கோள்கள் 

வாழும் நபர்கள்
நாரி சக்தி விருது பெற்றவர்கள்
அமீதா

அமீதா ( Ameeta) கமர் சுல்தானா என்ற பெயரில் பிறந்த ஓர் இந்திய நடிகை ஆவார். இவர் தும்சா நஹின் தேகா, மேரே மெஹபூப் மற்றும் கூஞ்ச் உத்தி ஷெஹ்னாய் போன்ற பாலிவுட் படங்களில் தோன்றினார்.

தொழில்

ஆரம்பம் 
மதுபாலாவின் ரசிகையான அமீதா, பாதல் (1951) திரைப்படத்தில் தான் துணை நடிகை கதாபாத்திரத்தில் நடித்துக் கொண்டிருந்தபோது, ஷம்மி கபூர் நடித்த தோகர் திரைப்படத்திற்காக லெக்ராஜ் பக்ரி என்பவர் இவரை ஒப்பந்தம் செய்தார்.  ஜெய்ஜெயவந்தி என்று பெயர் வைக்கப்பட்டுள்ள ஒரு வேடத்தில் நடித்தார். இது இவரது முதல் அறிமுகத் திரைப்படம் ஆகும். விஜய் பட் இயக்கத்தில் வெளியான 1953 ஆம் ஆண்டு வெளியான ஸ்ரீ சைதன்ய மஹாபிரபு (1954), திரைப்படத்தில் அமீதா கதாநாயகியாக அறிமுகமானார். அமீதா என்ற திரைப்பெயர் இந்தப் படத்தில் தோன்றியது. படம் தோல்வியடைந்தது, ஆனால் அமீதா அமர் கீர்த்தன், பாதல் அவுர் பிஜிலி, பாகி சர்தார் மற்றும் இந்திரசபா போன்ற படங்களில் தொடர்ந்து பணியாற்றினார்.

1956 ஆம் ஆண்டு வசூலில் சாதனை புரிந்த ஷிரின் ஃபர்ஹாத் திரைப்படத்தில் மதுபாலாவுடன் இவர் நடித்தபோது இவரது வாழ்க்கை ஒரு நல்ல திருப்பத்தை எடுத்தது. பின்னர் சம்மி கபூர் மற்றும் நளினி ஜெய்வந்த் ஆகியோருடன் அபிமான் மற்றும் ஜமானா மற்றும் ஹம் சப் சோர் ஹெய்ன் (1956) ஆகியவற்றில் முக்கிய பாத்திரங்களில் இவர் நடித்திருந்தர்.

சம்மி கபூருக்கு இணையாக தும்சா நஹின் தேகா (1957) படம் மூலம் அமீதாவின் வாழ்க்கையில் திருப்புமுனை ஏற்பட்டது. அமீதா ஒரு புதிய நட்சத்திரமாக புகழ் பெற்றார். படம் பெரிய வெற்றியைப் பெற்றது. ஆனாலும் இது இவரது திரை வாழ்க்கைக்கு பெரிதாக ஏதும் உதவவில்லை.

பிற்காலத் தொழில் 

பின்னர், ராக்கி (1962) மற்றும் மேரே மெஹபூப் (1963) போன்ற படங்களில் நடித்தது இவர் சிறந்த துணை நடிகைக்கான பிலிம்பேர் விருதுக்கு பரிந்துரைக்கப்பட்டாலும், முன்னணித் திரைப்படங்களில் இடம் பெறவில்லை. 1965 இல் ஹம் சப் உஸ்தாத் ஹை படத்தில் கிஷோர் குமாருக்கு இணையாக நடித்தார். 1965 வாக்கில் அமீதா ரிஷ்டே நாடே (1965), மற்றும் ஆஸ்ரா (1966) போன்ற படங்களில் எதிர்மறை மற்றும் வில்லத்தனமான கதாபாத்திரங்களில் நடித்தார். அரௌண்ட் தி வேர்ல்ட் (1967) மற்றும் ஹசீனா மான் ஜாயேகி (1968) போன்ற படங்களில், இளம் நட்சத்திரங்களான ராஜ்ஸ்ரீ மற்றும் பபிதா ஆகியோருடன் துணை வேடங்களில் காணப்பட்டார். ஹசீனா மான் ஜாயேகி (1968) படத்திற்குப் பிறகு, முன்னணி பாத்திரங்கள் கிடைக்காததால் ஏமாற்றமடைந்த அமீதா திரைப்படத் துறையை விட்டு வெளியேறி திருமண வாழ்க்கைக்குல் நுழைந்தார்.

தனிப்பட்ட வாழ்க்கை 
அமீதா திரைப்பட உலகில் இருந்து ஓய்வு பெற்ற பிறகு, நடிகரும் இயக்குனருமான கம்ரான் என்பவரை மணந்தார். இவர்களுக்கு சபியா என்ற மகள் இருந்தார். கம்ரன் ஃபரா கான் மற்றும் சஜித் கான் ஆகியோரின் உயிரியல் தந்தை ஆவார். சபியாவும் இந்தி படங்களில் முன்னணி நடிகையாக  அனோகா ரிஷ்தா (1986) மற்றும் கிலாடி (1992) மற்றும் 100 நாட்கள் (1991) ஆகிய படங்களில் நடித்தார்.

விருதுகள் 
மேரே மெஹபூப் (1962) படத்திற்காக அமீதா சிறந்த துணை நடிகையாக பிலிம்பேர் விருதுக்கு பரிந்துரைக்கப்பட்டார். 20 நவம்பர் 2005 அன்று சினி & டிவி கலைஞர்கள் சங்கத்தின் வாழ்நாள் சாதனையாளர் விருதை ஏற்க ஒருமுறை மட்டுமே அவர் தனிமையில் இருந்து வெளியே வந்தார், பின்னர் இவரைப் பற்றிய தகவல் ஏதுமில்லை.

மேற்கோள்கள்

வெளி இணைப்புகள் 
 

20 ஆம் நூற்றாண்டின் இந்திய நடிகைகள்
இந்தித் திரைப்பட நடிகைகள்
வாழும் நபர்கள்
நர்கீசு பாகேரி

நர்கீசு பாகேரி (Nargis Bagheri) என்பவர் ஓர் இந்திய நடிகையும் பாடகியும் ஆவார். இவர் பாலிவுட் மற்றும் கோலிவுட் படங்களில் நடித்து வருகிறார். இவர் பாலிவுட் படம் ஒன்றில் பாடலையும் பாடியுள்ளார்.

வாழ்க்கை 
பாகேரி புனே நகரைச் சேர்ந்தவர். கரம் மசாலா இவரது அறிமுகத் திரைப்படமாகும். இத்திரைப்படம் 2005-இல் வெளியிடப்பட்டது. இவரது தமிழ்த் திரைப்படமான நினைத்தலே 2007-இல் வெளியிடப்பட்டது. இவரது அடுத்த பாலிவுட் படம் பிரணாலி: தி டிரெடிஷன் 2008-இல் வெளியிடப்பட்டது. பின்னர், இவரது மார்னிங் வாக் திரைப்படம் 2009-இல் வெளியிடப்பட்டது. இந்தப் படத்தில், "நாச் லே" என்ற பாடலையும் பாடினார். இவரது கடைசி படம் குஸ்தி 2010-இல் வெளியிடப்பட்டது.

திரைப்படவியல்

மேற்கோள்கள்

வெளி இணைப்புகள் 

 

1984 பிறப்புகள்
தமிழ்த் திரைப்பட நடிகைகள்
இந்தித் திரைப்பட நடிகைகள்
வாழும் நபர்கள்
சிடா, ஐச்சீ

சிடா, ஐச்சீ என்ற நகரம், சப்பான் நாட்டு நகரங்களில் ஒன்றாகும். , இந்நகரத்தின் மக்கள் தொகை 83,891 ஆகும். இந்நகரத்தில்  35,798 குடும்பங்கள் உள்ளன. ஒரு சதுர கிலோமீட்டருக்கு 1,828 நபர்களுள்ள நகரமாகும். இந்நகரத்தின் பரப்பளவு  ஆகும். இந்நகரம் கடல் மட்டத்திலிருந்து 50 முதல் 70 மீட்டர்கள் உயரத்தில் உள்ளது. இந்நகரத்தினை 18 நபர்களும், ஒரு நகரத்தந்தையும் உள்ள குழு ஆட்சி செய்கிறது. இந்தக் கடற்கரை நகரத்தின் முக்கிய வருமானம் பெட்ரோலியம் சுத்திகரிப்பு, மின்சார உற்பத்தி, வேதிப்பொருட்கள் உற்பத்தி முதலியனவாகும். இங்குத் தொடக்கப் பள்ளிகளும், உயர்நிலைப் பள்ளிகளும் நகரக் குழுவால் நடத்தப்படுகின்றன. இங்குள்ள ஒகாசா கோட்டை முக்கிய சுற்றுலா இடமாகும்.

மேற்கோள்கள்

வெளியிணைப்புகள் 

  

சப்பான்
ஆசுதா கில்

ஆசுதா கில் (Aastha Gill-பிறப்பு 24 சூன் 1991) ஓர் இந்தியப் பாடகரும் பாடலாசிரியரும் ஆவார். இவர் பக்லி படத்தில் "துப் சிக்" என்ற கொண்டாட்ட பாடலுடன் அறிமுகமானார். இவர் கூப்சூராத்தில் "அபி தோ பார்ட்டி ஷுரூ ஹுய் ஹை" என்ற நடன எண்ணைக் கொண்டு வந்தார். இவர் "டி. ஜே. வாலி பாபு", "பஸ்" மற்றும் "நாகின்" ஆகிய தனிப்பாடல்களுக்குப் பெயர் பெற்றவர். வித்தைகளுடன் கூடிய மெய்க்காட்சி நிகழ்ச்சிகளான பியர் பேக்டர் கத்ரோன் கே கிலாடி 11-இல் போட்டியாளராகக் கலந்துகொண்டார்.

கல்வி 
புது தில்லியில் பீத்தம்புராவில் உள்ள விவேகானந்தா இதழியல் பள்ளியில் இதழியல் மற்றும் மக்கள் தகவல் தொடர்பியலில் இளங்கலை பட்டம் பெற்றுள்ளார்.

இசைத்தொகுப்பு

ஒலிப்பதிவு - திரைப்படம்

தனிப்பாடல்

தொலைக்காட்சி

மேற்கோள்கள்

வெளி இணைப்புகள் 

 Aastha Gill on Facebook 
1991 பிறப்புகள்
வாழும் நபர்கள்
Articles with hCards
குறுகிய விளக்கமுடைய கட்டுரை
எசுகார்ரேட்

எசுகார்ரேட் (வாலென்சியன் மொழி: esgarradet, ஆங்கிலம்: "torn apart", Esgarrat) என்ற உணவு வகை, எசுப்பானியா நாட்டின்  வளன்சியான் மாநிலம் பாரம்பரிய உணவு ஆகும் . இதில் வெப்பத்தால் பொறித்து எடுக்கப்பட்ட  குடைமிளகாய், காட் மீன்கள், உணவுப் பதப்படுத்திகள், வெள்ளைப்பூண்டு, இடலை எண்ணெய், சில நேரங்களில் ஐரோப்பிய இடலை ஆகியன அடங்கியிருக்கும். இப்பெயர், அவ்வுணவு தயாரிக்கும் முறையில் இருந்து பெயர் பெற்றது. நீள்வடிவ மீனின் துண்டுகள், ஓரங்கள், குடைமிளகாய் கொண்டு தயாரிக்கப்படுகிறது. இது வாலேன்சியா நகரில் மட்டும் தயாரிக்கப்படும் தனித்துவமான உணவு ஆகும். இவ்வாறு தயாரிக்கப்படும் உணவில் ரொட்டித்துண்டுகளும் கலந்து பரிமாறப்படுகிறது.

வகைகள் 
 காத்தலோனியாவில், குடை மிளகாய்க்குப் பதிலாக சூட்டில் வாட்டி எடுக்கப்பட்ட தக்காளி கலந்து தரப்படுகிறது. 
 காத்தலோனியாவின் நடுப்பகுதியில் இதனுடன் கத்திரிக்காய் (eggplant) துண்டு துண்டாக நறுக்கி உடன் கலந்து கொடுக்கப்படுகிறது.மேலும் இதனுடன் 'மோசூமா', காட் மீனும் கலந்து தரப்படுகிறது.

மேற்கோள்கள் 

பூண்டு உணவுகள்
சுலோச்சனா பிரகசுபதி

சுலோச்சனா பிரகசுபதி (Sulochana Brahaspati-1937-இல் அலகாபாத்தில் பிறந்தார்) என்பவர் இந்துஸ்தானி பாரம்பரிய இசையில் புகழ்பெற்ற பாடகர்களில் ஒருவர்.

1994ஆம் ஆண்டில், இந்தியாவின் தேசிய இசை, நடனம் மற்றும் நாடக அகாதமி இசைக் கலைஞர்களுக்கு வழங்கும் மிக உயர்ந்த இந்திய அங்கீகாரமான சங்கீத நாடக அகாதமி விருதினை இவருக்கு வழங்கியது.

பின்னணி 
சுலோச்சனா ஒரு பாடகரும் ராம்பூர்-சதரங் பரம்பராவின் இசைக் கலைஞரும் ஆவார். இவர் ராம்பூர்-சஹஸ்வான் கரானா பண்டிதர் போலாநாத் பட் மற்றும் உசுதாத்  முஷ்டாக் ஹுசைன் கான் (ஈ. 1964) ஆகியோரிடம் இசை கற்றார். பின்னர் இவர் தனது குருவும் கணவருமான ஆச்சார்யா கே. சி. டி. பிரகசுபதியிடம் தீவிர பயிற்சி பெற்றார். இவரது இசைப்பாடல்கள் ஏராளம். இதில் கயல்கள், தும்ரிசு, தப்பாசு, மற்றும் தாத்ராசு அடங்கும்.

இவர் ஒரு திறமையான ஆசிரியரும் இசைக்கலைஞரும் ஆவார். சுலோச்சனா ராக இரகசியா உள்ளிட்ட புத்தகங்களை வெளியிட்டுள்ளார்.

விருதுகள் 

 சங்கீத நாடக அகாதமி விருது 1994
 உத்தரப் பிரதேச சங்கீத நாடக அகாதமி விருது 1984
 தான்சென் சம்மான், 2006 மத்தியப் பிரதேச அரசு

மேற்கோள்கள்

ஆதாரங்கள்

வெளி இணைப்புகள் 

 கலைஞரின் அதிகாரப்பூர்வ வலைத்தளம்

வாழும் நபர்கள்
1937 பிறப்புகள்
சங்கீத நாடக அகாதமி விருது பெற்றவர்கள்
இந்திரா நாயக்

இந்திரா நாயக் (Indira Naik) இந்தியாவின் மும்பையைச் சேர்ந்த சூபி மற்றும் கசல் பாடகர் ஆவார். இவர் பாட்டியாலா காயகி பாரம்பரியமாகப் பயிற்சி பெற்றவர். இவர் இந்தியாவிலும் வெளிநாட்டிலும் 20 ஆண்டுகளுக்கும் மேலாக கசல்கள், பஜனைகள் மற்றும் சூபி ஆகியவற்றை நிகழ்த்தியுள்ளார். சூபித்துவம் இவருக்கு ஓர் உத்வேகத்தினை அளிக்கின்றது.

இளமை 
இந்திரா தனது தந்தை சரோத் மற்றும் சிதார் இசைக்கலைஞராகவும், தாய் பரத நாட்டியம் குருவாகவும் இருந்ததால் மிகச் சிறிய வயதிலேயே இசையை கற்று வெளிப்படுத்தினார்.

தனது பள்ளிப் பருவத்தில் இசைப் போட்டிகளில் கலந்துகொண்டு வெற்றி பெற்றதால், இந்திராவின் பெற்றோரும் இவருக்கு இசையில் தீவிரமாகப் பயிற்சி அளிக்க முயற்சி எடுத்துக் கொண்டனர். மேலும் இந்திரா பண்டித. பாட்டியாலா கரானா சத்யநாராயணன் சிங்கிடமும் பின்னர் மொகிந்தர்ஜீத் சிங்கிடமும் குரல் பயிற்சி பெற்றார். பல ஆண்டுகளாக, இவர் தயால் தாகூரிடமும் கஜல் பயிற்சியினை ஐதராபாத்து வித்தல் ராவின் கீழ் பயின்றார்.

இசைத்தொகுப்பு வெளியீடுகள் 

 கிருஷ்ணா கிருஷ்ணா - பஜனைத் தொகுப்பு (1994)
 ரன் ஜூன்- குசராத்தி சுகம் சங்கீதம் (1994)
 ஆம் கே லியே - கசல் இசைத்தொகுப்பு (1998)
 தாசாவூர் - கசல் இசைத்தொகுப்பு (2009)

மற்றவை 

 தொலைக்காட்சி தொடர்களுக்கான பின்னணி-சாயா, அலாப், பிர் பி தில் ஹை இந்துஸ்தானி, பாபி
 எம். டி. எச் மசாலா, விளம்பர காணொலி பின்னணி.
 டிரினிட்டி கலை விழா - கானா கலா வாணி விருதுகள்
 பின்னணி-மாதுரி தீட்சித் பன்னா சாஹ்தி ஹூன்பிரதான மாதுரி தீட்சித் பன்னா சாஹ்தி ஹூன்
 காசுமீர் குறித்த திரைப்படப் பிரிவு ஆவணப்படத்திற்கான பின்னணி-சூரஜ் கா பரிவார்

இந்தியாவில் இசை நிகழ்ச்சிகள் 

 உலக உருது மாநாடு, ஐதராபாத்து
 ராபா விருதுகள், மும்பை
 பன்னாட்டு மக்கள் தொடர்பு சங்க மாநாடு, புது தில்லி
 ஆந்திரப் பிரதேச சுற்றுலா வருடாந்திர கசல் விழா, ஐதராபாத்து
 மீராபாய் அறக்கட்டளை, சித்தோர்கார்
 தரன்னும் சங்கம், குருகிராம்
 ராஜஸ்தானில் உள்ள அனுமான் ஜெயந்தி கச்சேரி, ஸ்ரீ அனூப் ஜலோட்டா நிகழ்ச்சி

பன்னாட்டு இசை நிகழ்ச்சிகள் 

 ரெகுமா சமூக சேவை (டொரண்டோ, கனடா) 
 சுதந்திர தின கொண்டாட்டம், இந்திய உயர் ஸ்தானிகராலயம் (சிகாகோ) 
 இந்து சமாஜ் (போர்த்துகல்) 
 பன்னாட்டு அமைதி நாள், சாந்தா பே, நியூ மெக்சிகோ, அமெரிக்கா
 மகாராட்டிர மண்டல விநாயகர் சதுர்த்தி விழா (இலண்டன், இங்கிலாந்து) 
 கலாச்சார உறவுகளுக்கான பன்னாட்டுக் குழு (புரூணை) 
 ஆசியப் பெருநகர சங்கம் (சிக்காகோ) 
 அலிகார் பல்கலைக்கழக முன்னாள் மாணவர்கள் சங்கம் (மிக்கிங்கன்)

மேற்கோள்கள் 

வாழும் நபர்கள்
கசல் பாடகர்கள்
புட்டா ரேணுகா

புட்டா ரேணுகா (Butta Renuka) என்பவர் ஓர் இந்திய அரசியல்வாதியும் ஆந்திரப் பிரதேச மேனாள் நாடாளுமன்ற மக்களவை உறுப்பினரும் ஆவார். இவர் ஒய். எஸ். ஆர். காங்கிரசு கட்சியின் உறுப்பினர் ஆவார். இவரது கணவர் பட்டா நீலகண்டம் யுவஜன ஸ்ரமிகா ரிது காங்கிரசு கட்சித் தலைவர் ஆவார். சுமார் 300 கோடிக்கும் அதிகமான மொத்த சொத்துக்களைக் கொண்ட பணக்கார நாடாளுமன்ற உறுப்பினர்களில் இவரும் ஒருவர்.

கல்வி 
புட்டா ரேணுகா நெல்லூரைச் சேர்ந்தவர். இவர் டாக்டர் பி. ஆர். அம்பேத்கர் திறந்தநிலைப் பல்கலைக்கழகத்தில் பட்டம் பெற்றுள்ளார்.

தொழில் 
2014ஆம் ஆண்டில் நடைபெற்ற இந்திய நாடாளுமன்ற பொதுத் தேர்தலில் ரேணுகா ஆந்திராவிலிருந்து வெற்றி பெற்றார். 01 செப்டம்பர் 2014 அன்று, பெண்கள் அதிகாரமளித்தல் குழு, கிராமப்புற மேம்பாட்டுக்கான நிலைக்குழு, ஆலோசனைக் குழு மற்றும் மனிதவள மேம்பாட்டு அமைச்சகத்தின் உறுப்பினராக ஆனார். 2015ஆம் ஆண்டில் மத்திய சமூக நல வாரியத்தின் பொதுக்குழு உறுப்பினராக ஆனார். 2017ஆம் ஆண்டில், இவர் மத்திய மேற்பார்வை வாரியத்தின் உறுப்பினராக ஆனார்.

ஒய். எஸ். ஆர். காங்கிரசு கட்சி சார்பில் 2024 ஆந்திரப் பிரதேச சட்டமன்றத் தேர்தல் யெம்மிகானூர் சட்டப்பேரவைத் தொகுதியில் போட்டியிடுகிறார்.

மேற்கோள்கள் 

வாழும் நபர்கள்
1971 பிறப்புகள்
கர்நூல் மாவட்ட நபர்கள்
16வது மக்களவை உறுப்பினர்கள்
துக்காராம் கங்காதர் கதக்கு

துக்காராம் கங்காதர் கதக்கு (Tukaram Gangadhar Gadakh) இந்தியாவைச் சேர்ந்த ஓர் அரசியல்வாதியாவார். 1953 ஆம் ஆண்டு நவம்பர் மாதம் முதல் தேதியன்று இவர் பிறந்தார்.
 
2004 ஆம் ஆண்டு முதல் 2009 ஆம் ஆண்டு வரை 14 ஆவது மக்களவை உறுப்பினராக இருந்தார்.  மகாராட்டிராவின் அகமதுநகர் தொகுதியை இவர் பிரதிநிதித்துவப்படுத்தினார். தேசியவாத காங்கிரசுன் கட்சியின் உறுப்பினராக மகாராட்டிர மாநில அரசியலில் செயல்பட்டார்.

2022 ஆம் ஆண்டு திசம்பர் மாதம் 2 ஆம் தேதியன்று தனது 69 ஆவது வயதில் இதய செயலிழப்பால் பாதிக்கப்பட்டு இறந்தார்.

மேற்கோள்கள்

1953 பிறப்புகள்
2022 இறப்புகள்
மகாராட்டிர அரசியல்வாதிகள்
மக்களவை உறுப்பினர்கள்
லிடியா பெலோசியோரோவா

லிடியா ஒலெக்சிவ்னா பெலோசியோரோவா (Lidiya Oleksiivna Belozyorova ; 31 மார்ச் 1945-15 பிப்ரவரி 2022) என்பவர் உக்ரேனிய நாடக, திரைப்பட  நடிகை ஆவார். இவர் மைக்கோலா குலிஷ் நடாகக் குழுவில் ஒரு கலைஞராக பணியாற்றத் தொடங்கினார் மேலும் 1968 மற்றும் 1969 க்கு இடையில் ரிவ்னே மியூசிகல்-டிராமாடிக் நாடக் குழுவிலும்,  1969 முதல் 1972 வரை மரியா ஜான்கோவெட்ஸ்கா நாடகக் குழுவிலும், இறுதியாக மியூசிகல்-டிராமாடிக்  மைகோலா சடோவ்ஸ்கி நாடக் குழுவில் தனது தொழில்முறை பணி வாழ்க்கையை கழித்தார். பெலோசியோரோவா மியூசிகல்-டிராமாடிக்  மைகோலா சடோவ்ஸ்கி நாடக் குழுவில் 100 க்கும் மேற்பட்ட நாடகம் மற்றும் இசை நிகழ்ச்சிகளில் நிகழ்த்தினார். இவர் உக்ரைனின் மக்கள் கலைஞர் என்ற விருதையும், உக்ரைனின் மெரிட்டட் ஆர்ட்டிஸ்ட் என்ற பட்டத்தையும்,   இளவரசி ஓல்காவின் 3 ஆம் வகுப்பு ஆணை என்றும் விருதையும் பெற்றார்.

வாழ்க்கை 
இவர் உக்ரைன் சோவியத் சோசலிசக் குடியரசின் கெர்சன் நகரில்  1945, மார்ச், 31 அன்று  பிறந்தார். இவருக்கு இவரது பெற்றோர் பெலோசியோரோவா லிடியா வகுலா என்ற பெயர் இட்டனர்.  1963 ஆம் ஆண்டில், இவர் மைக்கோலா குலிஷ் நாடக் குழுவில் ஒரு கலைஞராக பணியாற்றத் தொடங்கினார். பெலோசியோரோவா 1968 ஆம் ஆண்டு கீவ் நேஷனல் ஐ. கே. கார்பென்கோ-கேரி நாடகம், திரைப்படம், தொலைக்காட்சி பல்கலைக்கழகத்தில் பயின்று பட்டதாரி ஆனார்.

இவர் 1968 முதல் 1969 வரை ரிவ்னே மியூசிகல்-டிராமாடிக் நாடக் குழுவிலும், பின்னர் 1969 மற்றும் 1972 க்கு இடையில் மரியா ஜான்கோவெட்ஸ்கா நாடக் குழுவிலும் நடிகையாக இருந்தார். 1972 ஆம் ஆண்டில், பெலோசியோரோவா மியூசிகல்-டிராமாடிக் மைகோலா சடோவ்ஸ்கி நாடக் குழுவில் இணைந்தார். இந்த நாடக் குழுவில் 100 க்கும் மேற்பட்ட நாடகம் மற்றும் இசை நிகழ்ச்சிகளில் நிகழ்த்தினார். இவர் திரைப்படங்களிலும் பாத்திரங்களைக் ஏற்கத் தொடங்கினார்.  1971 ஆண்டைய திரைப்படமான வெசெலி ஜாபோக்ரிச்சி என்ற படத்தில் பராஸ்கா என்ற பாத்திரத்தில் நடித்தார், 1972 இல் போரிஸ் இவ்செங்கோ திரைப்படமான தி லாஸ்ட் லெட்டரில் கோசாக்கின் மனைவியாகவும், 1975 ஐசக் சிமருக் திரைப்படமான சிம்பிள் கேர்சில் வலேரியா என்ற பாத்திரத்தில் நடித்தார். 2005 மற்றும் 2007 இல் முஹ்தார்ஸ் ரிட்டர்ன் என்ற தொலைக்காட்சி நிகழ்ச்சியின் இரண்டாவது, மூன்றாவது, நான்காவது, ஐந்தாவது, ஆறாவது தொடர்களில்  பாத்திரங்களை ஏற்று நடித்தார்.

பெலோசியோரோவா 2022, பெப்ரவரி, 15 அன்று  வின்னித்சியாவில் இறந்தார்.  பிப்ரவரி 17 பிற்பகல், வின்னிட்சியாவில் உள்ள மியூசிகல்-டிராமாடிக் தியேட்டர் மைகோலா சடோவ்ஸ்கியில் பெலோசியோரோவாவுக்கு இரங்கல் கூட்டம் நடைபெற்றது, இதில் பொதுமக்கள் கலந்து கொண்டனர்.

விருதுகள் 
1993 ஆம் ஆண்டில், இவர்  உக்ரைன் மக்கள் கலைஞர் என்ற விருதையும், உக்ரைனின் தகுதி வாய்ந்த கலைஞர் என்ற பட்டத்தையும் பெற்றார். பெலோசியோரோவா 2001 அல்லது 2002 ஆம் ஆண்டுகளில் "நாடகப் பணிக்காக" நிகோலாய் ஜருட்னி பரிசு பெற்றவராக அறிவிக்கபட்டார். 2003 ஆம் ஆண்டு, இவர் இளவரசி ஓல்காவின் 3 ஆம் வகுப்பு ஆணை என்றும் விருதைப் பெற்றார்.

மேற்கோள்கள்

வெளி இணைப்புகள் 
 

உக்ரைனிய திரைப்பட நடிகைகள்
2022 இறப்புகள்
1945 பிறப்புகள்
இரசிதா அக்கு சவுத்ரி

இரசிதா அக்கு சவுத்ரி (Rashida Haque Choudhury; பிறப்பு 24 ஏப்ரல் 1926, இறப்பு தேதி தெரியவில்லை) ஓர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் 1979 முதல் 1980 வரை சரண் சிங் அமைச்சரவையில் சமூக நலத்துறை அமைச்சராக இருந்தார்.

இளமை 
இரசிதா அக்கு 24 ஏப்ரல் 1926 அன்று அசாமின் தேஜ்பூரில் அல்காஜ் நசீப் அலி மசூம்தார் மற்றும் அவரது மனைவிக்கு மகளாகப் பிறந்தார். சில்சாரில் உள்ள மறைப்பணிப் பள்ளியில் கல்வி பயின்ற பின், இரசிதா கொல்கத்தாவின் பெருமாட்டி பிரபோர்ன் கல்லூரியில் இளங்கலை கலை பட்டம் பெற்றார்.

தொழில் 
சவுத்ரி 1950-இல் இந்திய தேசிய காங்கிரசு கட்சியில்  சேர்ந்தார். 1977ஆம் ஆண்டு நடைபெற்ற இந்திய பொதுத் தேர்தலில் சில்சார் மக்களவைத் தொகுதியில் காங்கிரசு கட்சியின் வேட்பாளராகப் போட்டியிட்டார். இத்தேர்தலில் சவுத்ரி 1,38,638 வாக்குகளைப் பெற்று இந்திய பொதுவுடமை கட்சியின் நூருல் ஹுடா 28,000 க்கும் மேற்பட்ட வாக்குகள் வித்தியாசத்தில் தோற்கடித்தார். இவர் வங்காளதேச அகதிகளுக்கான சமூகப் பணிக் குழுவில் பணியாற்றினார். பின்னர் இவர் இந்திய தேசிய காங்கிரசு (அர்சு) சேர்ந்தார். 1979ஆம் ஆண்டில், சரண் சிங் அமைச்சரவையில் கல்வி, சமூக நலன் மற்றும் கலாச்சாரத் துறை இணை அமைச்சராக நியமிக்கப்பட்டார்.

சவுத்ரி 1980-இல் சில்சார் தொகுதியில் போட்டியிட்டார். இருப்பினும், இந்த முறை, இவர் 46.98% வாக்குகளைப் பெற்று, இந்திய தேசிய காங்கிரசின் சந்தோஷ் மோகன் தேவ் (52% வாக்குகள்)க்கு அடுத்தபடியாக இரண்டாவது இடத்தைப் பிடித்துத் தோல்வியடைந்தார்.

தனிப்பட்ட வாழ்க்கை 
இரசிதா அக்கு இந்திய தேசிய காங்கிரசு அரசியல்வாதியான மொயினுல் அக்கு சவுத்ரியினை 28 திசம்பர் 1948 அன்று மணந்தார். இந்த இணையருக்கு ஒரு மகன் மற்றும் மூன்று மகள்கள் இருந்தனர்.

மேற்கோள்கள் 

6வது மக்களவை உறுப்பினர்கள்
இறந்த ஆண்டு குறிப்பிடப்படவில்லை
1926 பிறப்புகள்
இந்திய தேசிய காங்கிரஸ் அரசியல்வாதிகள்
இந்திய நாடாளுமன்ற உறுப்பினர்கள்
மந்தகிரந்தா சென்

மந்தகிரந்தா சென் (Mandakranta Sen; பிறப்பு 1972) வங்காள மொழியின் இந்தியக் கவிஞர் ஆவார். இவர் 1999ஆம் ஆண்டில் தனது முதல் கவிதைப் புத்தகத்திற்காக ஆனந்த புரஸ்கார் விருதினை வென்ற இளையவர் ஆனார். 2004ஆம் ஆண்டில், கவிதைகளுக்கான சாகித்திய அகாதமியின் பொன்விழா விருது இவருக்கு வழங்கப்பட்டது. இவர் ஒரு பாடலாசிரியர், இசையமைப்பாளர், புனைகதை எழுத்தாளர், நாடக ஆசிரியர் மற்றும் அட்டைப்பட வடிவமைப்பாளர் ஆவார். இவர் ஒரு முழுநேர எழுத்தாளராக மாற மருத்துவப் படிப்பை விட்டு வெளியேறினார்.

இளமையும் கல்வியும் 
மந்தக்ரந்தா 1972 செப்டம்பர் 15 அன்று கொல்கத்தா டோலிகஞ்சில் பிறந்தார். இவர் தனது இடைநிலைக் கல்வியை சகாவத் நினைவு அரசு. பெண்கள் உயர்நிலைப் பள்ளியில் முடித்தார். பின்னர் பெருமாட்டி பிரபோர்ன் கல்லூரியில் மேல்நிலைக் கல்வியினை முடித்து நீல் ரத்தன் சிர்கார் மருத்துவக் கல்லூரியில் இளநிலை மருத்துவம் மற்றும் அறுவையியல் படிக்கச் சென்றார், ஆனால் இறுதித் தேர்வுகளை முடிக்கும் முன்னரே வெளியேறினார். இதன்பிறகு இவர் இலக்கியத்திற்காகத் தன் வாழ்க்கையினை முழுமையாக அர்ப்பணித்தார்.

இலக்கியப் படைப்புகள் 
21ஆம் நூற்றாண்டின் வங்காளக் கவிதைகளில் மந்தக்ரந்தா ஒரு முக்கிய பங்காற்றி வருகிறார். இவர் ஒரு கவிஞராக நற்பெயரைப் பெற்றிருந்தாலும், கவிதை, நாவல், சிறுகதை மற்றும் கட்டுரைகள் போன்ற பல்வேறு இலக்கிய வகைகளில் வெற்றி பெற்றுள்ளார். பெண்களின் திருமணம் மற்றும் பாலியல் பிரச்சினைகள் குறித்து எழுதும் முன்னணி வங்காள எழுத்தாளர்களில் இவரும் ஒருவர். இவருடைய கவிதைகள் மூலம் இவர் ஒரு பெண்ணியவாதி எனக் கருதப்படுகின்றன. இவருடைய படைப்புகள் ஆங்கிலம் மற்றும் இந்தியில் மொழிபெயர்க்கப்பட்டுள்ளன. ஆங்கிலம் மற்றும் இந்தியிலிருந்தும் இவர் கவிதைகளையும் மொழிபெயர்த்துள்ளார். இவர் பாடலாசிரியர், இசையமைப்பாளர், வடிவமைப்பாளர் மற்றும் பத்திரிகை ஆசிரியராகவும் பணியாற்றியுள்ளார்.

விருதுகள் மற்றும் அங்கீகாரம் 
பெங்காலி கவிதைகளுக்கு இவர் செய்த பங்களிப்புகளுக்காக இளம் எழுத்தாளருக்கான சாகித்திய அகாதமி பொன்விழா விருது வழங்கப்பட்டுள்ளது. ஆனந்த புரசுகார் (1999) கிருத்திபாசு புரசுகார் மற்றும் ஆகாசு பங்களா பர்ஷா சம்மன் உள்ளிட்ட பல விருதுகளையும் பெற்றுள்ளார். சாகித்திய அகாதமி பத்திரிகைகளின் பங்களிப்பாளர்களில் இவரும் ஒருவர்.  27 வயதில் ஆனந்தா புரசுகார் விருதினை வென்ற இளையவர் ஆவார். இவர் ஜெர்மனியில் நடைபெற்ற நிகழ்ச்சியிலும் கவிதைகளை வழங்கியுள்ளார்.

மேலும் காண்க 
 சாகித்திய அகாதமி விருது
 தபன் குமார் பிரதான்

மேற்கோள்கள்

வெளி இணைப்புகள் 
 மந்தாக்ரங்கா சென் ம் குட்ரெட்ஸ்

கொல்கத்தா எழுத்தாளர்கள்
பெண்ணிய எழுத்தாளர்கள்
வங்காள எழுத்தாளர்கள்
மேற்கு வங்காள எழுத்தாளர்கள்
வாழும் நபர்கள்
1972 பிறப்புகள்
பெக்ஜாதி மகமூதா நசீர்

பெக்ஜாதி மகமூதா நசீர் (Beggzadi Mahmuda Nasir; 16 ஏப்ரல் 1929-3 நவம்பர் 2015) ஒரு வங்காளதேசக் கல்வியாளர் ஆவார். இவர் 1956 முதல் 1992 வரை மத்திய மகளிர் கல்லூரியின் நிறுவன முதல்வராகவும், பின்னர் மத்திய மகளிர் பல்கலைக்கழகத்தின் துணைவேந்தராகவும் பணியாற்றினார். 2001ஆம் ஆண்டில் வங்கதேச அரசாங்கத்தால் பேகம் ரோக்கியா பதக்கம் இவருக்கு வழங்கப்பட்டது. 2002ஆம் ஆண்டில் வங்கங்களா அகாதமியின் கவுரவ உறுப்பினராகத் தேர்ந்தெடுக்கப்பட்டார்.

கல்வி 
நசீர் 1947-இல் கொல்கத்தா பெருமாட்டி பிரபோர்ன் கல்லூரியில் இளங்கலைப் பட்டமும், 1950-இல் டாக்கா பல்கலைக்கழகத்தில் ஆங்கில இலக்கியத்தில் முதுகலைப் பட்டமும் பெற்றார்.

தொழில் 
நசீர் 1951ஆம் ஆண்டில் தங்காயில் உள்ள குமுதினி கல்லூரி ஆங்கில விரிவுரையாளராகத் தனது வாழ்க்கையைத் தொடங்கினார். 1956-ஆம் ஆண்டில், டாக்காவில் மத்திய மகளிர் கல்லூரியை நிறுவினார். 1993-ஆம் ஆண்டில், இவர் வங்காளதேசத்தின் முதல் பெண்கள் பல்கலைக்கழகமான மத்திய மகளிர் பல்கலைக்கழகத்தை நிறுவினார். 1976 முதல் 1986 வரை ஜகாங்கீர்நகர் பல்கலைக்கழகத்தின் ஆட்சிக்குழு உறுப்பினராகவும், 1965 முதல் 1970 வரை டாக்கா பல்கலைக்கழகத்தின் பேரவை உறுப்பினராகவும் கல்விக்குழு உறுப்பினராகவும் இருந்தார்.

விருதுகள் 
 பேகம் ரோக்கியா பதக்கம் (2001)
 ஆனான்யா டாப் டென் விருது (2001)

வாழ்க்கை 
நசீர், ஜெகந்நாத் கல்லூரி ஆங்கிலத் துறையின் முன்னாள் தலைவரான ஏ. ஏ. அப்துல் மதீனை மணந்தார். இவர் 3 நவம்பர் 2015 அன்று இசுகொயர் மருத்துவமனையில் இறந்தார்.

மேற்கோள்கள் 

2015 இறப்புகள்
1929 பிறப்புகள்
வங்காளதேச மக்கள்
வங்காளதேசப் பெண்கள்
மத்திய மகளிர் பல்கலைக்கழகம்

மத்திய மகளிர் பல்கலைக்கழகம் (Central Women's University) 1993ஆம் ஆண்டில் நிறுவப்பட்ட வங்காள தேசத்தின் முதல் தனியார் பல்கலைக்கழகங்களில் ஒன்றாகும். பெண் கல்வியினை வலியுறுத்தி பிரத்தியேகமாக நிறுவப்பட்ட வங்களா தேசத்தின் முதல் பல்கலைக்கழகம் இதுவாகும். பெக்ஜாதி மகமூதா நசீர் 1999 வரை இப்பல்கலைக்கழகத்தின் நிறுவன துணைவேந்தராக பணியாற்றினார்.

நிர்வாகக் குழுவின் தவறான நிர்வாகத்தைத் தொடர்ந்து, கல்வித் தரம் குறைவாக இருந்ததால் பல்கலைக்கழகத்தினை மூட வங்கதேச பல்கலைக்கழக மானியக் குழு பரிந்துரைத்த எட்டு பல்கலைக்கழகங்களில் இதுவும் ஒன்றாகும். பல்கலைக்கழகத்தை ஏன் மூடக்கூடாது என்று நீதித்துறை அதிகாரிகளால் காரணம் காட்டும் அறிவிப்பும் வழங்கப்பட்டது.

ஆகத்துட் 2010 நிலவரப்படி, பல்கலைக்கழகம் ஒரு புதிய நிர்வாகக் குழுவின் கீழ் இதன் கல்வி நடவடிக்கைகளைத் தொடர நீதிமன்றத்திலிருந்து சட்டப்பூர்வமா அனுமதியைப் பெற்றது. மேலும் புதிய ஆசிரியர்களுடன் மற்றும் விரிவாக்கப்பட்ட கல்வி சலுகைகளுடன் பல்கலைக்கழகம் தொடர்ந்து செயல்படுகிறது.

கல்வித் திட்டங்கள் 
தற்போது வழங்கப்படும் பட்டங்கள்:

 வணிக நிர்வாகத்தில் இளங்கலை பட்டம்
 வணிக நிர்வாகத்தில் முதுகலைப் பட்டம்
 முதுநிலை வணிக நிர்வாகம்
 கணினி அறிவியல் மற்றும் பொறியியலில் இளங்கலை
 ஆங்கில இலக்கியத்தில் இளங்கலை பட்டம்
 அரசியல் அறிவியல் மற்றும் ஆளுகை ஆய்வுகளில் சமூக அறிவியல் இளங்கலை
 சமூகவியல் மற்றும் பாலின ஆய்வுகளில் சமூக அறிவியல் இளங்கலை
 புவியியல் மற்றும் சுற்றுச்சூழல் ஆய்வுகளில் சமூக அறிவியல் இளங்கலை சுற்றுச்சூழல் ஆய்வுகள்
 இதழியல் மற்றும் ஊடக ஆய்வு-இளங்கலை கலை-ஊடக ஆய்வு

துணைவேந்தர்களின் பட்டியல் 

 பெக்ஜாதி மகமூதா நசீர்
 பெர்வீன் அசன்

மேற்கோள்கள்

வெளி இணைப்புகள் 
 அதிகாரப்பூர்வ இணையதளம்
 

வங்காளதேசத்தில் கல்வி
மெக்சிகோ தீவுகளின் பட்டியல்

மெக்சிகோ தீவுகளின் பட்டியல் (List of islands of Mexico) என்று இங்குள்ள பட்டியல் முழுமை பெறாத பட்டியல் ஆகும்.  இணையப்பக்கத் தரவுகளின் படி, மொத்தம் 723 சிறு சிறு தீவுகள் உள்ளன. நில அமைப்புகளின் படி அவைகளைக் கீழ்கண்டவாறு வகைப்படுத்தலாம். டைர்ரா டெல் பியூகோ (Tierra del Fuego) தீவின் மூன்றில் இரண்டு பங்கு நிலமானது சிலி ஆட்சி புரிகிறது.  மீதமுள்ள பகுதியை அர்கெந்தீனா ஆட்சி புரிகிறது.

பசிபிக் பெருங்கடலில் உள்ளவை 

2) கண்டத் திட்டுகளில் உள்ளவை

2.1)  பசிபிக் பெருங்கடலின் ஓரங்களில் உள்ளவை.

2.2) கலிபோர்னியா வளைகுடாவில் உள்ளவை

2.3) கரீபியன் / மெக்சிகோவின் வளைகுடாவில் உள்ளவை

3) உட்புறத் தீவுகள்

மேற்கோள்கள்

வெளியிணைப்புகள் 

மெக்சிக்கோவின் புவியியல்